als_Latn dik_Latn sag_Latn
Telefonat e mençur, duhet ta pranojmë, janë gjëja më e mirë që na ka ndodhur neve në vitet e fundit, kur bëhet fjalë për teknologjinë. Por për shkak të aplikacioneve të ndryshme që i shkarkojmë dhe shfrytëzojmë, bateria zakonisht ka “jetë të shkurtër”. Ja disa këshilla të dobishme se si ta “zgjasni jetën” e baterisë së smartphon-it tuaj.
Jeni të kujdesshëm. Sigurohuni që të gjitha aplikacionet janë të fikura, kur nuk i keni në përdorim. Gjithashtu, ju mund të instaloni në ekranin e telefonin tuaj aplikacionin që do t’ju lajmërojë se cilat aplikacione më së shumti e harxhojnë baterinë.
Avanconi softverin. Me siguri e keni vënë re se në telefon shpesh ju vijnë apdejt (updates) për softverin tuaj dhe nuk duhet t’i humbisni asesi, sepse çdo apdejt mund të sjellë mbrojtje të re të punës së baterisë.
Sjellni në minimum aplikacionet të cilat tregojnë lokacionin. Edhepse aplikacionet për hartën mund të jenë të një dobie të madhe, instaloni atëherë kur ju duhen, e jo t’i lini tërë kohën të aktivizuara në telefonin tuaj.
Fikni notifikimet nga Facebook-u, Twiter-i dhe e-mail-i. Është shkëlqyeshëm kur në telefon ju arrijnë lajmërime për notifikime të reja nga rrjetet sociale ose mejlet, por kjo gjë me të madhe mund ta harxhojë baterinë dhe prandaj do të ishte më mirë t’i fiknit.
Fikne wi-fi dhe bluetooth kur nuk ju duhen. Nëse internetin në telefonin tuaj nuk e keni të nevojshëm gjithmonë, fikne wi-fi, e njejta gjë vlen edhe për bluetooth, sepse që të dyja mund në mënyrë plotësuese ta harxhojnë baterinë, në qoftë se i mbani tërë kohën të aktivizuara.
Kushtoni vëmendje asaj se ku gjendeni. Kërkimi i rrjetit mobil nga telefoni mund shumë lehtë ta harxhojë baterinë, dhe prandaj në qoftë se shkoni nëpër vende siç janë kinematë, ku e dini se nuk ka sinjal ose sinjali është i dobët, vendosne telefonin në “airplane mode” ose fikne tërësisht. Vetëm keni kujdes që mos të bëni telefonata derisa e keni telefonin në “airplane mode”.
Rregullone dritën e ekranit. Nëse ekranin e telefonit e keni me dritë të fortë, bateria do të zgjasë më pak, prandaj gjenë në menynë e rregullimit mënyrën për ta zvogëluar dritën në ekran.
Mbushne telefonin në mënyrën e duhur. Keni kujdes që së paku një herë në muaj ta lini telefonin t’i zbrazet tërësisht bateria dhe mëpastaj vëne në prizë dhe mbushne deri në fund. Poashtu rekomandohet që derisa e mbushni baterinë, telefonin ta hiqni nga kallëfi mbrojtës. Duhet ta keni në mendje se sikur të gjitha bateritë tjera edhe bateritë e telefonit duhen pas një kohe të ndërrohen.
Mbyllne telefonin. Edhepse këtë pak a shumë e bëjmë, vendosne në telefon mundësinë për mbyllje automatike në afat kohorë më së gjati një minutë, aspak më shumë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn